Asumisoikeusasunto (ASO-asunto) on asumismuoto omistusasunnon ja vuokra-asunnon väliltä. Siinä yhdistyvät omistusasunnon turvallisuus ja vuokralla asumisen helppous ja huolettomuus. Asumisoikeusasunnon asukas omistaa asumisoikeuden rakennuttajayhtiön omistamaan asuntoon. Asukas pääsee pienellä pääomalla kiinni ASO-kotiin ja saa käytännössä elinikäisen asumisoikeuden asuntoon.